sagorsarker/bangla-wikipedia huggingface dataset:
অ্যাকিলিস হিল

অ্যাকিলিসের হিল (বা অ্যাকিলিস হিল) সামগ্রিক শক্তি থাকা সত্ত্বেও একটি দুর্বলতা, যা পতনের দিকে নিয়ে যেতে পারে। যদিও পৌরাণিক উত্সটি একটি শারীরিক দুর্বলতাকে বোঝায়, অন্যান্য বৈশিষ্ট্য বা গুণাবলী যা পতনের দিকে নিয়ে যেতে পারে সেগুলি সাধারণ।
খ্রিস্টীয় প্রথম শতকে স্ট্যাটিয়াস রচিত "অ্যাকিলেড"-এর "অ্যাকিলিস" খণ্ড থেকে জানা যায়, থেটিসের ঔরসে অ্যাকিলিসের জন্ম হলে সদ্যোজাতকে অবিনশ্বর করার মানসে থেটিস তাকে স্টিক্স নদীতে একবার ডুবিয়েছিলেন। কিন্তু গোড়ালির যে অংশ ধরে থেটিস অ্যাকিলিসকে পানিতে ডুবিয়েছিলেন, সেই অংশটি শুকনো থেকে যায়। সেজন্য গোড়ালি ছাড়া অ্যাকিলিসের সমগ্র শরীর অপরাজেয় ছিল। ট্রয় যুদ্ধে এই গোপন রহস্য বিরোধী পক্ষের কানে পৌঁছালে বিষাক্ত তির বিঁধে গোড়ালিতে আঘাত করলে তাঁর মৃত্যু ঘটে।
কেনান ইবনে আল রাবি

কেনান ইবনে আল-রাবি () সপ্তম শতাব্দীর আরবের একজন আরবীয় ইহুদি গোত্রনেতা, মুহাম্মদের বিরোধিতাকারী এবং কবি আল-রাবি ইবনে আবু আল-হকাকের পুত্র। ইবনে আল-রাবি বানু নাদিরের সাথে প্রথম মুসলিম সংঘর্ষের সময় নিহত হন।
তার দুই ভাই ছিল - আল-রাবি এবং সাল্লাম। কথিত আছে কেনান প্রথমদিকে ইসলামে যেমন রীতি ছিল, তেমনই জেরুজালেমের পক্ষে মক্কার দিকে কিবলা বদল করার সময় মুহাম্মাদকে তা বাতিল করার করার আহ্বান জানিয়েছিল। বনু আল-নাদিরকে বহিষ্কারের পরে, তিনি এবং তাঁর পরিবার খাইবারে ফিরে গেলেন, যেখানে তারা কামুস নামে একটি দুর্গ অধিকার করেছিল।
ইবনে ইসহাক কেনান ইবনে আল-রাবি সম্পর্কে লিখেছেন,
Kenana al-Rabi, who had the custody of the treasure of Banu Nadir, was brought to the apostle who asked him about it. He denied that he knew where it was. A Jew came (Tabari says "was brought"), to the apostle and said that he had seen Kenana going round a certain ruin every morning early. When the apostle said to Kenana, "Do you know that if we find you have it I shall kill you?" He said "Yes". The apostle gave orders that the ruin was to be excavated and some of the treasure was found. When he asked him about the rest he refused to produce it, so the apostle gave orders to al-Zubayr Al-Awwam, "Torture him until you extract what he has." So he kindled a fire with flint and steel on his chest until he was nearly dead. Then the apostle delivered him to Muhammad b. Maslama and he struck off his head, in revenge for his brother Mahmud
ইবনে ইসহাকের বর্ণনার পাশাপাশি আল-তাবারি লিখেছেন,
The Prophet gave orders concerning Kenana to Zubayr, saying, ‘Torture him until you root out and extract what he has. So Zubayr kindled a fire on Kenana’s chest, twirling it with his firestick until Kenana was near death. Then the Messenger gave him to Maslamah, who beheaded him. -- Al-Tabari, Vol. 8, p. 122
আল-মোবারকপুরি বলেছেন যে আল-রাবি মুসলমানদের কাছ থেকে কোনও কিছু গোপন না করার জন্য মুহাম্মদ এবং খায়বারের মধ্যে চুক্তিবদ্ধ ছিল। চুক্তি লঙ্ঘনের দায়ে তাকে মৃত্যুদণ্ড দেওয়া হয়েছিল। মন্টগোমেরি ওয়াট এই দৃষ্টিভঙ্গিকে সমর্থন করেন যে, কোনকিছু গোপন করার দায়েই তার মৃত্যুদন্ড কার্যকর করা হয়েছিল। শিবলি নোমানি যুক্তি দেখান যে কেনানাকে হত্যা করা হয়েছিল কারণ তিনি মুহাম্মদ বিন মাসলামার ভাই মাহমুদকে হত্যা করেছিলো। যদিও নোমানি নিজেই এর সত্যতা নিয়ে সন্দিহান ছিলেন।
কেনানের মৃত্যুর পর খুব শীঘ্রই, মুহাম্মদ তার বিধবা স্ত্রী সাফিয়া বিনতে হুয়্যাকে তার বন্দী হিসাবে গ্রহণ করে।
জাতীয় সড়ক ১ (ভারত)

জাতীয় সড়ক ১ ভারতের একটি জাতীয় সড়ক। এটি ভারতের জম্মু ও কাশ্মীর এবং লাদাখ কেন্দ্রশাসিত অঞ্চলে মধ্যে বিস্তৃত। এটি ভারতের 
সর্বোচ্চ উত্তরের পূর্ব-পশ্চিম মহাসড়ক, অর্থাৎ এই মহাসড়কটি পূর্ব দিক থেকে পশ্চিম দিকে বা পশ্চিম দিক থেকে পূর্ব দিকে বিস্তৃত।
জাতীয় সড়কটি ভারতের জম্মু ও কাশ্মীর এবং লাদাখ কেন্দ্রশাসিত অঞ্চলের পার্বত্য ভূমিতে অবস্থিত। শীতকালে সড়কের বেশির ভাগ অংশ বরফে ঢাকা থাকে।
২০১০ সালের জাতীয় সড়ক পুনর্গঠন আইন অনুযায়ী জাতীয় সড়ক ১ গঠিত হয়। জাতীয় সড়ক ১ পুরাতন জাতীয় সড়ক ১এ এবং জাতীয় সড়ক ১ডি-এর অংশ নিয়ে গঠিত হয়েছে।
জাতীয় সড়ক ১ এর মোট দৈর্ঘ্য ৫৩৪ কিলোমিটার বা ৩৩২ মাইল। জাতীয় সড়ক ১ মূলত ২ লেন বিশিষ্ট একটি জাতীয় সড়ক। জাতীয় সড়কটির কিছু অংশ খুবি সংকীর্ণ। 
জাতীয় সড়ক ১ এর পশ্চিম প্রান্ত কেন্দ্রশাসিত অঞ্চল জম্মু ও কাশ্মীরের উড়ি শহরে অবস্থিত। এখান থেকে সড়কটি পূর্ব দিকে অগ্রসর হয়। এর পর সড়কটি কেন্দ্রশাসিত অঞ্চলের মোট ৩ টি জেলার মধ্য দিয়ে অগ্রসর হয়, এই জেলাগুলি হল - বারামুলা, শ্রীনগর ও বাডগাম জেলা। জাতীয় সড়ক ১ কেন্দ্রশাসিত অঞ্চল জম্মু ও কাশ্মীরের মধ্যে ২১৬ কিলোমিটার পথ অতিক্রম করে লাদাখে প্রবেশ করে।
জাতীয় সড়কটি জোজি-লা দিয়ে জম্মু ও কাশ্মীর-লাদাখ সীমান্ত অতিক্রম করে কেন্দ্রশাসিত অঞ্চল লাদাখে প্রবেশ করে কার্গিল জেলা জেলা হয়ে। এর পর সড়কটি রাজ্যের মোট ২ টি জেলার মধ্য দিয়ে অগ্রসর হয়, এই জেলাগুলি হল - কার্গিল ও লেহ। জাতীয় সড়ক ১ কেন্দ্রশাসিত অঞ্চল জম্মু ও কাশ্মীরের মধ্যে ৩১৫ কিলোমিটার পথ অতিক্রম করে লেহ শহরে প্রবেশ করে। লেহ শহরে জাতীয় সড়ক ১ এর পূর্ব প্রান্ত অবস্থিত।
জাতীয় সড়ক ১ এর নির্মাণ কাজ সম্পূর্ণ করেছে ভারতের জাতীয় মহাসড়ক কর্তৃপক্ষ। এই সড়কের রক্ষণাবেক্ষণের কাজে নিযুক্ত রয়েছে ভারতের জাতীয় মহাসড়ক কর্তৃপক্ষ।
জাতীয় সড়ক ১ হল কেন্দ্রশাসিত অঞ্চল জম্মু ও কাশ্মীর এবং লাদাখের মধ্যে বিস্তৃত একটি জাতীয় সড়ক, যেটি পূর্ব পশ্চিম শ্রেণির জাতীয় সড়ক। এই সড়কটি কেন্দ্রশাসিত অঞ্চল জম্মু ও কাশ্মীরের উড়ি ও শ্রীনগর শহরকে লাদাখের লেহ ও কার্গিল শহরের সঙ্গে যুক্ত করেছে।
জাতীয় সড়ক ১ এর বেশ কিছু পার্শ্ব জাতীয় সড়ক রয়েছে। জাতীয় সড়ক ১ থেকে উৎপন্ন জাতীয় সড়কগুলি হল - জাতীয় সড়ক ৩০১, জাতীয় সড়ক ৭০১এ ও জাতীয় সড়ক ৭০১। এছাড়া জাতীয় সড়ক ১ এর সঙ্গে বেশ কিছু জাতীয় সড়ক মিলিত হয়েছে, এগুলি হল- জাতীয় সড়ক ৩, জাতীয় সড়ক ৪৪৪ ও জাতীয় সড়ক ৪৪
মানিক (২০০৫-এর চলচ্চিত্র)

মানিক হলো ২০০৫ সালে মুক্তিপ্রাপ্ত ভারতীয় বাংলা ভাষার একটি অ্যাকশন চলচ্চিত্র যার পরিচালক প্রভাত রায় ও প্রযোজক প্রদীপ ভরদ্বাজ। প্রধান ভূমিকায় অভিনয় করেছেন জিৎ এবং কোয়েল মল্লিক আর গুরুত্বপূর্ণ চরিত্রে অভিনয় করেছেন রঞ্জিত মল্লিক, সমতা দাস, সোমা দে, দেবদূত ঘোষ, রজতাব দত্ত, শ্যামল দত্ত, শান্তিলাল মুখোপাধ্যায়, সাগনিক চ্যাটার্জী, বিপ্লব চ্যাটার্জী ও অলাকানন্দ রায়।। এই ছবিটি কোয়েল মল্লিকের দ্বিতীয় ছবি। কালিম্পং গল্ফ কোর্সে এই ছবিটির শুটিং হয়েছে। ছবিটি ২২ এপ্রিল ২০০৫ সালে মুক্তি পেয়েছিল। বাবুল বোস ছবিটির সংগীত পরিচালক ছিলেন এবং কয়েকটি গান সুপারহিট করেছিল।
সমীর মিত্র একজন বেকার শিক্ষিত ছেলে যিনি চাকরির সন্ধান করছেন। তাঁর বাবা আবির মিত্র একজন অবসরপ্রাপ্ত ব্যক্তি। সমীরের মা ক্যানসারে ভুগছেন। একদিন সমীর হঠাৎ মানিক চন্দ্র সাধুখানের সাথে দেখা করলেন। মানিকের বাবা নীরঞ্জন সাধুকন, তিনিও অসুস্থ। লতিকা মানিকের ছোট বোন। মানিক কলকাতায় এসেছেন তাঁর বাবার বন্ধু চন্দ্রকান্ত মজুমাদারের সাথে দেখা করতে, যিনি একজন প্রতিষ্ঠিত ব্যবসায়ী। পথে মানিকের দুর্ঘটনার হয়। সমীর মানিকের জীবন বাঁচানোর চেষ্টা করে। মৃত্যুর আগে মানিক সমীরকে তার বাবা এবং ছোট বোনের যত্ন নেওয়ার জন্য অনুরোধ করে; সে সমীরকে তার দুর্ঘটনার সংবাদ প্রকাশ না করার কথাও বলে। মানিক সমীরকে প্রয়োজনীয় সকল তথ্য দেয়। সমীর মানিক হয়ে যায়; সে মানিক হিসাবে চন্দ্রকান্তের সাথে সাক্ষাত করেন। চন্দ্রকান্ত তাকে তাঁর নিজের অফিসে নিয়োগ করেন। সমীর চন্দ্রকান্তের কন্যা রিয়া ও স্ত্রী মঞ্জুর সাথে দেখা করে, রিয়া এবং সমীর ধীরে ধীরে প্রেমে পড়ে যায় কিন্তু সমীর অস্বস্তি বোধ করে যে যখন সবাই জানতে পারবে যে সে মানিক নয় তখন কী হবে? সে তার বেতন থেকে তার নিজের পরিবার এবং মানিকের পরিবারকে টাকা পাঠাতে থাকে। প্রত্যেকেই তার আচরণ ও সততা দেখে মুগ্ধ। হঠাৎ নিরঞ্জন এবং লতিকা কলকাতায় আসেন কারণ নীরঞ্জন খুব অসুস্থ হয়ে পড়েন। নিরঞ্জন তার দৃষ্টি হারিয়ে ফেলে এবং তার বুকে কিছু সমস্যাও হয়। সমীর নিরঞ্জন থেকে লুকানোর চেষ্টা করে তবে সবাই সত্যটি জানতে পারে। চন্দ্রকান্তের ব্যবসায়িক প্রতিদ্বন্দ্বী কার্তিক সেন রিয়াকে অপহরণ করে মুক্তিপণের দাবি করে। সমীর ও চন্দ্রকান্ত তাকে পুলিশের সহায়তায় উদ্ধার করে। সমীর তার বাবার চোখ নিরঞ্জনকে দান করে। চোখের দৃষ্টি ফিরে পায় নিরঞ্জন।
প্রধান ভূমিকায় অভিনয় করেছেন জিৎ এবং কোয়েল মল্লিক আর গুরুত্বপূর্ণ চরিত্রে অভিনয় করেছেন রঞ্জিত মল্লিক, সমতা দাস, সোমা দে, দেবদূত ঘোষ, রজতাব দত্ত, শ্যামল দত্ত, শান্তিলাল মুখোপাধ্যায়, সাগনিক চ্যাটার্জী, বিপ্লব চ্যাটার্জী ও অলাকানন্দ রায়।
বায়তুর রউফ মসজিদ

বায়তুর রউফ মসজিদ বাংলাদেশের ঢাকা জেলায় অবস্থিত একটি উল্লেখযোগ্য মসজিদ। ২০১২ সালে নির্মাণ হওয়া এ মসজিদের ডিজাইন করেছেন স্থপতি মেরিনা তাবাসসুম। অনবদ্য ডিজাইনশৈলীে এবং দেশীয় সংস্কুতি ও ঐতিহ্যের ধারক হিসেবে এটি আগা খান অ্যাওয়ার্ড ফর আর্কিটেকচার পুরস্কারে ভূষিত হয়।
বায়তুর রউফ মসজিদর অবস্থান রাজধানী ঢাকার দক্ষিণখান থানার ফায়েদাবাদে। জমির মালিক সুফিয়া খাতুন স্থানীয় মুসলিমদের নামাজের জন্য এই যায়গাটি ওয়াকফ করেন। মসজিদটি ৭৫৪ বর্গ মিটার জায়গার উপর নির্মিত। এটি এমন ভাবেই ডিজাইন করা হয়েছে, যার ভেতরে বসেই যেমন ঝকঝকে রোদের দেখা মিলবে, তেমনি ঝম ঝম বৃষ্টিতে এখানে বসেই বর্ষার দারুন আবহ উপভোগ করা যাবে। ভবনটিতে এমন ভাবে বাতাস চলাচলের ব্যবস্থা রাখা হয়েছে, যার ফলে যে কোন ঋতুতেই মসজিদটির ভিতরের তাপমাত্রা থাকবে প্রায় অপরিবর্তিত। ৪ টি আলো প্রবেশের পথ এবং ভবনের ছাদে গোল ছিদ্র করে আলো প্রবেশের ব্যবস্থা এবং একই সাথে আলো নান্দনিক আলো ছায়ার খেলার ব্যবস্থা করা হয়েছে, যার ফলে দিনের বেলা এখানে কখনোই কৃত্রিম আলোর প্রয়োজন পরবে না।
প্রতি জামাতে ৪০০ জন মুসল্লি নামাজ আদায় করেন, ঈদুল আজহায় এখানে ৬ শতাধিক মুসল্লি ঈদের নামাজ পড়তে পারেন। মসজিদের পাশা পাশি এখানে একটি মক্তব চালু করা হয়েছে।মসজিদের পূর্ণাঙ্গতার জন্য ইমামের ঘর ও গ্রন্থাগার তৈরির পরিকল্পনা রয়েছে।। চতুর্দিকে আটটি থামের ওপর তৈরি। কিবলার দিকে ১৩ ডিগ্রি কোনাকুনি করা একটি থাম। মসজিদ বলতে যে পরিচিত অবয়ব কল্পনা করা হয় সেটা অনুপস্থিত এখানে। গম্বুজ বা মিনার নেই।
মসজিদটির নির্মাণ শৈলী সুলতানি স্থাপত্য রীতি দ্বারা অনুপ্রাণিত। সনাতন পদ্ধতির ইটের ব্যবহারের সাথে সমকালীন স্থাপত্য রীতি মিশ্রিত হয়েছে। মসজিদটি সম্পূর্ণ ইটের তৈরি, কোন রঙ বা প্লাস্টারের কাজ এখানে করা হয় নি। লাল ইটের নিয়মিত ছিদ্রযুক্ত দেয়াল তৈরী করা হয়েছে যা প্রাচীন মসজিদের জালির প্রতিনিধিত্ব করছে। বিভিন্ন দরজা ও জানালার অনুপাত এবং বিন্যাসও নেয়া হয়েছে ঐতিহ্যবাহী স্থাপনার অনুকরণে। এর স্থাপত্যের বিশেষ দিক হলো, এর বায়ু চলাচলব্যবস্থা ও আলোর চমৎকার বিচ্ছুরণ মসজিদের পরিবেশকে দেয় ভিন্ন মাত্রা। সরাসরি আলো প্রবেশ নিয়ন্ত্রণ করা হয়েছে কিন্তু পুরো নামাজ কক্ষই থাকবে আলোকিত। এজন্য চারদিকে রাখা হয়েছে বিশেষ ব্যবস্থা। মসজিদের স্থপতি মেরিনা তাবাসসুম মসজিদটির বিশেষত্ব সম্পর্কে বলতে গিয়ে বলেন
মসজিদের সম্মুখভাগে এক চিলতে পাকা পরিসর। ঢাকা শহরের জনাকীর্ন অবস্তানে এটিও সামাজিক পরিসরে রূপান্তরিত হয়। স্থানীয় মানুষেরা এটিকে নিজেদের ভাবতে পছন্দ করে।
দ্বারকাধীশ মন্দির

দ্বারকাধীশ মন্দির, যা জগৎ মন্দির নামেও পরিচিত , এটি একটি হিন্দু মন্দির যা কৃষ্ণকে উৎসর্গ করে , যিনি এখানে "দ্বারকাধীশ" বা 'দ্বারকার রাজা' নামে পূজিত হন। মন্দিরটি ভারতের গুজরাটের দ্বারকা শহরে অবস্থিত, যেটি হিন্দু তীর্থস্থান চরধামের একটি । প্রত্নতাত্ত্বিক অনুসন্ধানগুলি থেকে জানা যায় যে, আদি মন্দিরটি ২০০০ বছর আগে প্রথম দিকে নির্মিত হয়েছিল। এটি ১৫ - ১৬ শতকে বর্ধিত করা হয়েছিল।
যেহেতু এই স্থানটি প্রাচীন শহর দ্বারকা এবং মহাভারতের বৈদিক যুগের কৃষ্ণের সাথে যুক্ত, তাই এটি হিন্দুদের জন্য একটি গুরুত্বপূর্ণ তীর্থস্থান । এটি হরিয়ানা রাজ্যের "কুরুক্ষেত্রের ৪৮ ক্রোশ পরিক্রমা" , উত্তর প্রদেশ রাজ্যের মথুরায় ব্রজ পরিক্রমা এবং গুজরাট রাজ্যের দ্বারকাধীশ মন্দিরের "দ্বারকা পরিক্রমা" (দ্বারকাদীশ যাত্রা) হল ""কৃষ্ণ"" সার্কিটের সাথে সম্পর্কিত ৩টি প্রধান তীর্থস্থানগুলির মধ্যে একটি।
দ্বারকাধীশ জগৎ মন্দিরকে 22শে মার্চ 2021-এ "বিশ্ব প্রতিভা সংস্থা" , নিউ জার্সি, মার্কিন যুক্তরাষ্ট্রের "ওয়ার্ল্ড অ্যামেজিং প্লেস"-এর শংসাপত্র প্রদান করা হয়েছিল।
টেক্কা রাজা বাদশা

টেক্কা রাজা বাদশা স্টার জলসায় সম্প্রসারিত একটি টেলিভিশন ধারাবাহিক। এটি প্রথম সম্প্রচার করা হয় ১৬ জুলাই ২০১৮ সালে। এখন এটি ডিজিটাল প্ল্যাটফর্ম হটস্টার সম্প্রচার করা হয়। প্রধান ভূমিকায় অভিনয় করেছেন যুবরাজ চৌধুরী (এর আগে কালার্স বাংলার শো 'রূপকথায়' অভিনয় করেছিলেন), সোমরাজ মাইতি (এর আগে স্টার জলসায় ঠিক যেন লাভ স্টোরি, কালার্স বাংলায় গৌরীদান এবং জি বাংলাতে, এই ছেলেটা ভেলভেলেটাতে অভিনয় করেছিলেন), নবাগত সৌমিক সাহা, টনি লাহা রায় (জি বাংলাতে তুমি রবে নিরোবে এবং বাক্স বদল খ্যাতি এবং কালার্স বাংলার বেনে বউ অভিনয় করেছিলেন, মৌসুমী প্রিয়া দেবনাথ (এর আগে স্টার জলসায় পটল কুমার গানওয়ালা এবং কালার্স বাংলার রূপকথায় অভিনয় করেছিলেন) এবং দেবচন্দ্রিমা সিংহ রায় (এর আগে কালার্স বাংলায় কাজল লতাতে অভিনয় করেছিলেন)। ধারাবাহিকটি অমিতাভ বচ্চন-ঋষি কাপুর অভিনীত ১৯৭৭ সালে নির্মিত এবং মনমোহন দেসাই পরিচালিত চলচ্চিত্র "অমর আকবর অ্যান্টনি"-র ভিত্তিতে নির্মাণ করা হয়েছিল। ধারাবাহিকটি লিখেছেন স্নেহাশিস চক্রবর্তী, যিনি খোকাবাবু, জড়োয়ার ঝুমকো, তুমি রবে নীরবে, এবং রাখি বন্ধনের জন্য পরিচিত। দৈনিক ধারাবাহিক 'সন্ন্যাসী রাজা'র জায়গায় দেখানো হয়েছিল টেক্কা রাজা বাদশা।
তিন সম্পর্কহীন যুবকদের বন্ধুত্বের ফলে সম্পূর্ণ বিভ্রান্তি ও হতাশাজনক পরিণতি, সাথে বিশৃঙ্খলা সৃষ্টি হয়,যা নিয়ে গল্প এগিয়ে যায়।
রাজা একজন খুব ভালো গায়ক, তবে গ্রামের একজন সাধারণ ছেলে। বোকা হলেও সে সৎ,বিনয়ী। তার সততা এবং সদয়তা তাকে সর্বদা সমস্যার মধ্যে নিয়ে যায়। অন্যদিকে বাদশা হল একজন সৎ পুলিশ অফিসার। সে অপরাধী ও অপরাধকে ঘৃণা করে। ভাগ্যের চাকা বাতাসে নড়ে, যখন রাজা টেক্কাচোরের সাথে মিলিত হয়। যদিও টেক্কা ভালো মনের মানুষ, তবে সে একজন চোর। টেক্কা, রাজা এবং বাদশা কিছু রহস্য দ্বারা যুক্ত বলে মনে হয়। রহস্য যা তাদের অতীতে লুকিয়ে আছে। এই হল টেক্কা, রাজা, বাদশা এবং তাদের যাত্রার গল্প।
টেক্কা চরিত্রে যুবরাজ চৌধুরী, রাজা চরিত্রে সোমরাজ মাইতি, বাদশা চরিত্রে সৌমিক সাহা, দার্জিলিং চরিত্রে মৌসুমী প্রিয়া দেবনাথ, আরাধ্যার চরিত্রে দেবচন্দ্রিম সিংহ রায়, তীর/গুরুমা চরিত্রে টেরি লাহা রায়, যুগ / ড্রাগ ডিলার চরিত্রে গৌরব ঘোষাল, দীনেশ চরিত্রে বিমল চক্রবর্তী, রাত্রীর চরিত্রে মৌমিতা চক্রবর্তীআধাধ্যায়ের, আরাধ্যার বোনের চরিত্রে কোঠা চক্রবর্তী, আরাধ্যার বোনের চরিত্রে রিমঝিম রিমস, যুগের মা চরিত্রে সোনালী চ্যাটার্জী এবং অন্যান্য শিল্পীবৃন্দ।।
দ্য লবস্টার

দ্য লবস্টার () জর্জ ল্যান্থিমস কর্তৃক পরিচালিত, সহ-লিখিত, সহ-প্রযোজিত ২০১৫ সালের একটি অ্যাবসারবিস্ট, ডিস্টোপিয়ান ব্ল্যাক কমেডি চলচ্চিত্র। এখানে অদূর ভবিষ্যতের এক পৃথিবীকে দেখানো হয়, যেখানে সঙ্গীহীন একা বসবাস করা একধরনের অপরাধ। সদ্য বিচ্ছেদপ্রাপ্ত ডেভিড, চলচ্চিত্রের মূল চরিত্রকে, নতুন সঙ্গী পেতে একটি হোটেলে আনা হয়। ৪৫ দিনের মধ্যে কোন সঙ্গী খুঁজে না পেলে তাকে অন্য কোন প্রাণীতে পরিণত করা হবে। কি প্রাণী সে হতে চায়, হোটেল ম্যানেজারের এমন প্রশ্নের জবাবে ডেভিড জানায়, সে গলদা চিঙড়ী বা লবস্টার হতে চায়।
কই (বুটিদার কার্প)

কই (; ) অথবা জিনলি বা নিশকিগই হলো আমুর কার্পের একটি রঙিন প্রজাতি, যেগুলো সৌন্দর্যবর্ধনের উদ্দেশ্যে বাইরের পুকুর বা জল বাগানে রাখা বা পোষা হয়।
সাইপ্রিনাস রুব্রফাসকাস প্রজাতির রঙিন গোষ্ঠিটিকে বুঝাতে কই শব্দটি অনানুষ্ঠানিকভাবে ব্যবহার করা হয়। জাপানিরাই এদের অধিকাংশ প্রজাতি শনাক্ত করে থাকেন। কইয়ের প্রজাতিগুলো তাদের রঙ, প্রতিমান, ও আকার দিয়ে চিহ্নিত করা হয়। প্রধান কয়েকটি রঙ হলো শাদা, কালো, লাল, কমলা, হলুদ ও নীল। কইয়ের সবচেয়ে জনপ্রিয় শ্রেণীটি হলো "গোঁসাকে", যেটি মূলত কোহাকু, তাইশো সাশোকু, ও শাওয়া সাঁসুকু তিনটি প্রজাতির সমন্বয়।
জাতীয় সড়ক ৩০১ (ভারত)

জাতীয় সড়ক ৩০১ ভারতের একটি জাতীয় সড়ক। এটি ভারতের লাদাখ কেন্দ্রশাসিত অঞ্চলে মধ্যে বিস্তৃত। এটি ভারতের উত্তর-দক্ষিণ মহাসড়ক, অর্থাৎ এই মহাসড়কটি উত্তর দিক থেকে দক্ষিণ দিকে বা দক্ষিণ দিক থেকে উত্তর দিকে বিস্তৃত। এটি জাতীয় সড়ক ১ এর পার্শ্ব জাতীয় সড়ক।
সড়কটি কার্গিল জেলার দুর্গম অঞ্চলগুলিকে জেলা সদর কার্গিল শহররে সঙ্গে যুক্ত করেছে। এই সড়কে অনেক সময় ভূমি ধসের ঘটনা ঘটে।
জাতীয় সড়কটি ভারতের লাদাখ কেন্দ্রশাসিত অঞ্চলের পার্বত্য ভূমিতে অবস্থিত। শীতকালে সড়কের বেশির ভাগ অংশ বরফে ঢাকা থাকে।
২০১০ সালের জাতীয় সড়ক পুনর্গঠন আইন অনুযায়ী জাতীয় সড়ক ১ গঠিত হয়। 
জাতীয় সড়ক ১ এর মোট দৈর্ঘ্য ৫৩৪ কিলোমিটার বা ১৪৫ মাইল। জাতীয় সড়ক ৩০১ মূলত ২ লেন বিশিষ্ট একটি জাতীয় সড়ক। জাতীয় সড়কটির কিছু অংশ খুবি সংকীর্ণ। 
জাতীয় সড়ক ৩০১ এর উত্তর প্রান্ত কেন্দ্রশাসিত অঞ্চল লাদাখের কার্গিল শহরে অবস্থিত। এখান থেকে সড়কটি দক্ষিণ দিকে অগ্রসর হয়। সড়কটি কেন্দ্রশাসিত অঞ্চলের ১ টি জেলার মধ্য দিয়ে অগ্রসর হয়, এই জেলা হল - কার্গিল জেলা। জাতীয় সড়ক ৩০১ কেন্দ্রশাসিত অঞ্চল লাদাখের মধ্যে ২৩৪ কিলোমিটার বা ১৪৫ মাইল পথ অতিক্রম করে পাদুম শহরে প্রবেশ করে। জাতীয় সড়ক ৩০১ এর দক্ষিণ প্রান্ত পাদুম শহরে অবস্থিত। জাতীয় সড়ক ৩০১ কার্গিল শহরে জাতীয় সড়ক ১-এর সঙ্গে মিলিত হয়।
জাতীয় সড়ক ১ এর নির্মাণ কাজ সম্পূর্ণ করেছে ভারতের জাতীয় মহাসড়ক কর্তৃপক্ষ। এই সড়কের রক্ষণাবেক্ষণের কাজে নিযুক্ত রয়েছে ভারত সরকারের ভারতের জাতীয় মহাসড়ক কর্তৃপক্ষ।
জাতীয় সড়ক ৩০১ হল লাদাখের মধ্যে বিস্তৃত একটি জাতীয় সড়ক, যেটি উত্তর - দক্ষিণ শ্রেণির জাতীয় সড়ক। এই সড়কটি কেন্দ্রশাসিত অঞ্চল লাদাখের কার্গিল শহরকে পাদুম শহরের সঙ্গে যুক্ত করেছে।
জাতীয় সড়ক ৩০১ হল বেশ জাতীয় সড়ক ১ এর পার্শ্ব জাতীয় সড়ক। জাতীয় সড়ক ১ এর সঙ্গে জাতীয় সড়ক ৩০১ কার্গিল শহরে সংযুক্ত হয়।
মাকাম (মাজার)

মাকাম (আরবী: مقام‎) হলো একটি পবিত্র মাজার যা একজন মুসলিম সাধু বা ধর্মীয় ব্যক্তিত্বের সাথে সম্পর্কিত, সাধারণত তাঁর সমাধিসৌধের সাথে সম্পর্কিত স্থান। এটি একটি শোকসূচক নির্মাণ, এটি সাধারণত ছোট, ঘনক আকৃতির এবং এর শীর্ষে একটি গম্বুজ থাকে ।
ফিলিস্তিনের মাকামসমূহ বাইবেলের প্রত্নতত্ত্বের ক্ষেত্রে অত্যন্ত তাৎপর্যপূর্ণ বলে বিবেচিত হয়, কারণ এদের নামগুলো বাইবেলের ভূগোলের অনেকগুলি চিহ্নিতকরণের জন্য ১৮ এবং ১৯ শতকে ব্যবহৃত হয়। ১৮৭৭ সালে ক্লাউড রেইগনিয়ার কন্ডারের বিবরণ অনুসারে, ফিলিস্তিনি স্থানীয় লোকেরা "স্বয়ং আল্লাহ বা তাঁর নবী মোহাম্মদের চেয়ে গ্রামের মাকামের অনুগ্রহ ও সুরক্ষাকেই বেশি গুরুত্ব দিত"।
প্রথম দিক ইসলাম পবিত্র পুরুষদের এবং তাদের সমাধিস্থলের উপাসনা অসমর্থন করা হয়, এটিকে এক ধরনের মূর্তিপূজা হিসাবে বিবেচনা করা হয়। তবে শিয়ারা তাদের মৃত নেতৃবৃন্দ - ইমাম ও শাইখদের জন্য দৃষ্টিনন্দন সমাধি তৈরি করা শুরু করে এবং এই সমাধিগুলিকে ধর্মীয় বস্তুতে পরিণত করে। খুব শীঘ্রই সুন্নীরা তাদের উদাহরণ অনুসরণ করা শুরু করে। আরব ভ্রমণকারী ও ভূগোলবিদ ‘আলী আল-হারাভি, ইয়াকুত আল-হামাভি এবং অন্যান্যরা তাদের প্রবন্ধে সিরিয়া, ফিলিস্তিন এবং মিশরে অনেক খ্রিস্টান ও মুসলিম মাজারের বর্ণনা দিয়েছেন।
কাশিমবাজার রেলওয়ে স্টেশন

কাশিমবাজার রেলওয়ে স্টেশন পূর্ব রেলওয়ে অঞ্চলের শিয়ালদহ রেল বিভাগের শিয়ালদহ – রানাঘাট – লালগোলা রেলপথের একটি রেলওয়ে স্টেশন। এটি ভারতের পশ্চিমবঙ্গ রাজ্যের মুর্শিদাবাদ জেলার বহরমপুরের নিকটে কাশিমবাজার অবস্থিত। এই স্টেশনটি স্টেশনের পার্শ্ববর্তী এলাকায় ছাড়া কাশিমবাজারে রেল পরিষেবা প্রদান করে থাকে। শিয়ালদা এবং কাশিমবাজার দূরত্ব ২৩৩ কিলোমিটার (১৪৪ মাইল)।
কাশিমবাজার রেলওয়ে স্টেশন মুর্শিদাবাদ জেলার বহরমপুরের নিকটে কাশিমবাজার অবস্থিত। এই স্টেশন থেকে পরবর্তী স্টেশন হল - মুর্শিদাবাদ রেলওয়ে স্টেশন এবং পূর্ববর্তী স্টেশন হল বহরমপুর কোর্ট রেলওয়ে স্টেশন।
১৮৬২ সালে শিয়ালদহ থেকে রানাঘাট পর্যন্ত পূর্ববঙ্গ রেলপথের মূল লাইনটি নির্মাণ করা হয়েছিল এবং দুই মাসের মধ্যে বর্তমান বাংলাদেশের কুষ্টিয়ায় প্রসারিত হয়। বর্তমান সময়ে বাংলাদেশে রয়েছে এই লাইনের কিছু অংশ। এই রেলপথের ভারতীয় অংশের শিয়ালদহ এবং রানাঘাট স্টেশনের মধ্যে যাত্রী রেল পরিষেবা চালু রয়েছে। একই বছর শিয়ালদহে রেলওয়ের কলকাতা টার্মিনাস চালু করা হয়েছিল।
শিয়ালদহ-রানাঘাট-গেদে লাইন ছিল কলকাতা-শিলিগুড়ি মেইন লাইনের অংশ। ১৯৪৭ সালে, দেশ (ভারত) ভাগের পরে, মূল লাইনটি ভাগ হয়ে যায় এবং পশ্চিমবঙ্গে যা থেকে যায় তা গেদে শাখার লাইন হিসাবে গঠন করা হয়েছিল।
১৯০৫ সালে রানাঘাট-লালগোলা শাখা লাইন (বর্তমানে কখনও মেন লাইন নামে পরিচিত) চালু করা হয়েছিল।
স্টেশনটির পরিকাঠাম ভূমিগত। এই স্টেশনে ৩ টি প্ল্যাটফর্ম রয়েছে। এই প্ল্যাটফর্মগুলি ফুট ওভার ব্রিজের মাধ্যমে সংযুক্ত রয়েছে। কাশিমবাজার রেলওয়ে স্টেশনে ২ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনে গাড়ি রাখার ব্যবস্থা নেই।
কাশিমবাজার রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।
২০০৪ সালে কাশিমবাজার রেলওয়ে স্টেশন সহ কৃষ্ণনগর-লালগোলা বিভাগটি বৈদ্যুতিক একাধিক পরিবহন ইএমইউ পরিষেবার জন্য বৈদ্যুতীকরণ করা হয়েছিল। ২০১০ সালে ২ টি রেললাইন বা রেলট্র্যাক করা হয়েছিল।
এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা শিয়ালদহ এবং কৃষ্ণনগর ও লালগোলাগামী ট্রেন চলাচল করে। প্রতিদিন এই স্টেশনে কলকাতা শহরতলি রেলের লোকাল ট্রেনগুলি ট্রেন যাত্রী পরিষেবা প্রদান করে থাকে।
কাশিমবাজার রেলওয়ে স্টেশনটি ভারতীয় রেলের পূর্ব রেল অঞ্চলের শিয়ালদহ রেল বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার" - এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।
মুর্শিদাবাদ রেলওয়ে স্টেশন

মুর্শিদাবাদ রেলওয়ে স্টেশন পূর্ব রেলওয়ে অঞ্চলের শিয়ালদহ রেল বিভাগের শিয়ালদহ – রানাঘাট – লালগোলা রেলপথের একটি রেলওয়ে স্টেশন। এটি ভারতের পশ্চিমবঙ্গ রাজ্যের মুর্শিদাবাদ জেলার মুর্শিদাবাদে অবস্থিত। শিয়ালদা এবং মুর্শিদাবাদ দূরত্ব ১৯৯ কিলোমিটার (১২৪ মাইল)।
মুর্শিদাবাদ রেলওয়ে স্টেশন মুর্শিদাবাদ জেলার মুর্শিদাবাদে অবস্থিত। এই স্টেশন থেকে পরবর্তী স্টেশন হল - জিয়াগঞ্জ রেলওয়ে স্টেশন এবং পূর্ববর্তী স্টেশন হল কাশিমবাজার রেলওয়ে স্টেশন।
১৮৬২ সালে শিয়ালদহ থেকে রানাঘাট পর্যন্ত পূর্ববঙ্গ রেলপথের মূল লাইনটি নির্মাণ করা হয়েছিল এবং দুই মাসের মধ্যে বর্তমান বাংলাদেশের কুষ্টিয়ায় প্রসারিত হয়। বর্তমান সময়ে বাংলাদেশে রয়েছে এই লাইনের কিছু অংশ। এই রেলপথের ভারতীয় অংশের শিয়ালদহ এবং রানাঘাট স্টেশনের মধ্যে যাত্রী রেল পরিষেবা চালু রয়েছে। একই বছর শিয়ালদহে রেলওয়ের কলকাতা টার্মিনাস চালু করা হয়েছিল।
শিয়ালদহ-রানাঘাট-গেদে লাইন ছিল কলকাতা-শিলিগুড়ি মেইন লাইনের অংশ। ১৯৪৭ সালে, দেশ (ভারত) ভাগের পরে, মূল লাইনটি ভাগ হয়ে যায় এবং পশ্চিমবঙ্গে যা থেকে যায় তা গেদে শাখার লাইন হিসাবে গঠন করা হয়েছিল।
১৯০৫ সালে রানাঘাট-লালগোলা শাখা লাইন (বর্তমানে কখনও মেন লাইন নামে পরিচিত) চালু করা হয়েছিল।
স্টেশনটির পরিকাঠাম ভূমিগত। এই স্টেশনে ৪ টি প্ল্যাটফর্ম রয়েছে। এই প্ল্যাটফর্মগুলি ফুট ওভার ব্রিজের মাধ্যমে সংযুক্ত রয়েছে। মুর্শিদাবাদ রেলওয়ে স্টেশনে ২ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনে গাড়ি রাখার ব্যবস্থা নেই।
মুর্শিদাবাদ রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।
২০০৪ সালে মুর্শিদাবাদ রেলওয়ে স্টেশন সহ কৃষ্ণনগর-লালগোলা বিভাগটি বৈদ্যুতিক একাধিক পরিবহন ইএমইউ পরিষেবার জন্য বৈদ্যুতীকরণ করা হয়েছিল। ২০১০ সালে ২ টি রেললাইন বা রেলট্র্যাক করা হয়েছিল।
এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা শিয়ালদহ এবং কৃষ্ণনগর ও লালগোলাগামী ট্রেন চলাচল করে। প্রতিদিন এই স্টেশনে কলকাতা শহরতলি রেলের লোকাল ট্রেনগুলি ট্রেন যাত্রী পরিষেবা প্রদান করে থাকে। 
এক্সপ্রেস ট্রেন পরিষেবা হিসেবে -
ট্রেন চলাচল করে।
মুর্শিদাবাদ রেলওয়ে স্টেশনটি ভারতীয় রেলের পূর্ব রেল অঞ্চলের শিয়ালদহ রেল বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার" - এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।
জিয়াগঞ্জ রেলওয়ে স্টেশন

জিয়াগঞ্জ রেলওয়ে স্টেশন পূর্ব রেলওয়ে অঞ্চলের শিয়ালদহ রেল বিভাগের শিয়ালদহ – রানাঘাট – লালগোলা রেলপথের একটি রেলওয়ে স্টেশন। এটি ভারতের পশ্চিমবঙ্গ রাজ্যের মুর্শিদাবাদ জেলার জিয়াগঞ্জে অবস্থিত। এই স্টেশনটি স্টেশনের পার্শ্ববর্তী এলাকায় ছাড়া জিয়াগঞ্জে রেল পরিষেবা প্রদান করে থাকে। শিয়ালদা এবং জিয়াগঞ্জের দূরত্ব ২৩৫ কিলোমিটার।
জিয়াগঞ্জ রেলওয়ে স্টেশন মুর্শিদাবাদ জেলার জিয়াগঞ্জে অবস্থিত। এই স্টেশন থেকে পরবর্তী স্টেশন হল - সুবর্ণমৃগী হল্ট রেলওয়ে স্টেশন এবং পূর্ববর্তী স্টেশন হল নাশিপুর রোড রেলওয়ে স্টেশন।
১৮৬২ সালে শিয়ালদহ থেকে রানাঘাট পর্যন্ত পূর্ববঙ্গ রেলপথের মূল লাইনটি নির্মাণ করা হয়েছিল এবং দুই মাসের মধ্যে বর্তমান বাংলাদেশের কুষ্টিয়ায় প্রসারিত হয়। বর্তমান সময়ে বাংলাদেশে রয়েছে এই লাইনের কিছু অংশ। এই রেলপথের ভারতীয় অংশের শিয়ালদহ এবং রানাঘাট স্টেশনের মধ্যে যাত্রী রেল পরিষেবা চালু রয়েছে। একই বছর শিয়ালদহে রেলওয়ের কলকাতা টার্মিনাস চালু করা হয়েছিল।
শিয়ালদহ-রানাঘাট-গেদে লাইন ছিল কলকাতা-শিলিগুড়ি মেইন লাইনের অংশ। ১৯৪৭ সালে, দেশ (ভারত) ভাগের পরে, মূল লাইনটি ভাগ হয়ে যায় এবং পশ্চিমবঙ্গে যা থেকে যায় তা গেদে শাখার লাইন হিসাবে গঠন করা হয়েছিল।
১৯০৫ সালে রানাঘাট-লালগোলা শাখা লাইন (বর্তমানে কখনও মেন লাইন নামে পরিচিত) চালু করা হয়েছিল।
স্টেশনটির পরিকাঠাম ভূমিগত। এই স্টেশনে ২ টি প্ল্যাটফর্ম রয়েছে। এই প্ল্যাটফর্মগুলি ফুট ওভার ব্রিজের মাধ্যমে সংযুক্ত রয়েছে। জিয়াগঞ্জ রেলওয়ে স্টেশনে ২ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনে গাড়ি রাখার ব্যবস্থা নেই।
জিয়াগঞ্জ রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।
২০০৪ সালে জিয়াগঞ্জ রেলওয়ে স্টেশন সহ কৃষ্ণনগর-লালগোলা বিভাগটি বৈদ্যুতিক একাধিক পরিবহন ইএমইউ পরিষেবার জন্য বৈদ্যুতীকরণ করা হয়েছিল। ২০১০ সালে ২ টি রেললাইন বা রেলট্র্যাক করা হয়েছিল।
এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা শিয়ালদহ এবং কৃষ্ণনগর ও লালগোলাগামী ট্রেন চলাচল করে। প্রতিদিন এই স্টেশনে কলকাতা শহরতলি রেলের লোকাল ট্রেনগুলি ট্রেন যাত্রী পরিষেবা প্রদান করে থাকে। এছাড়া হাজারদুয়ারী এক্সপ্রেস, ধানো ধনয়ে এক্সপ্রেস, লালগোলা যাত্রী এবং কয়েকটি ইএমইউ চলাচল করে।
জিয়াগঞ্জ রেলওয়ে স্টেশনটি ভারতীয় রেলের পূর্ব রেল অঞ্চলের শিয়ালদহ রেল বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার" - এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।
ফিফা ক্লাব বিশ্বকাপের ঐতিহাসিক সারণী

ফিফা ক্লাব বিশ্বকাপ হচ্ছে ফুটবলের সর্বোচ্চ সংস্থা ফিফা দ্বারা আয়োজিত একটি আন্তর্জাতিক ক্লাব ফুটবল প্রতিযোগিতা, যেখানে ৬টি কনফেডারেশনের পুরুষদের ফুটবল ক্লাবগুলো প্রতিদ্বন্দ্বিতা করে। ২০০০ সালে ফিফা ক্লাব বিশ্ব চ্যাম্পিয়নশিপ হিসেবে প্রথম আসর অনুষ্ঠিত হয়েছে। ২০০১ থেকে ২০০৪ সাল পর্যন্ত একাধিক কারণে অনুষ্ঠিত হয়নি, যার মধ্যে উল্লেখযোগ্য হচ্ছে ফিফার বিপণন অংশীদার আইএসএলের দেউলিয়া হওয়া। অতঃপর ২০০৬ সালে আন্তঃমহাদেশীয় কাপের সাথে একত্রিত হয়ে বর্তমান নামে পরিবর্তন করা হয়েছে।
এই প্রতিযোগিতার বর্তমান বিন্যাসে প্রায় দুই সপ্তাহ ধরে স্বাগতিক দেশের মধ্যে মাঠে সাতটি দল ক্লাব বিশ্বকাপ জয়ের জন্য প্রতিদ্বন্দ্বিতা করে; যেখানে উক্ত বছরের এএফসি চ্যাম্পিয়ন্স লিগ (এশিয়া), ক্যাফ চ্যাম্পিয়ন্স লিগ (আফ্রিকা), কনকাকাফ চ্যাম্পিয়ন্স লিগ (উত্তর আমেরিকা), কোপা লিবের্তাদোরেস (দক্ষিণ আমেরিকা), ওএফসি চ্যাম্পিয়ন্স লিগ (ওশেনিয়া) এবং উয়েফা চ্যাম্পিয়নস লিগের (ইউরোপ) চ্যাম্পিয়ন ক্লাবের পাশাপাশি স্বাগতিক দেশের জাতীয় লীগের চ্যাম্পিয়ন ক্লাব সরাসরি নকআউট প্রতিযোগিতায় অংশগ্রহণ করে।
স্পেনীয় ক্লাব রিয়াল মাদ্রিদ সর্বাধিক শিরোপা, সর্বাধিক জয় এবং সর্বাধিক পয়েন্ট নিয়ে টেবিলের শীর্ষে রয়েছে। অকল্যান্ড সিটি সর্বাধিক নয়টি আসরে অংশগ্রহণ করেছে, অন্যদিকে আল আহলি সর্বাধিক ম্যাচে (১৮টি) অংশগ্রহণ করেছে। এই প্রতিযোগিতার ইতিহাসে ৪টি ক্লাব আসরে নিজেদের সকল ম্যাচ জয়ের পাশাপাশি শিরোপা জয়লাভ করেছে; ক্লাবগুলো হলো: জার্মান ক্লাব বায়ার্ন মিউনিখ, ব্রাজিলীয় ক্লাব সাও পাওলো, ইতালীয় ক্লাব এসি মিলান এবং ইন্টার মিলান।
সিরমৌর জেলা

সিরমৌর উত্তর ভারতের হিমাচল প্রদেশের দক্ষিণতম জেলা। এটি মূলত পর্বতমালা এবং গ্রামীণ, এর জনসংখ্যার ৯০% গ্রামে বাস করে। এর কয়েকটি শহরগুলির মধ্যে রয়েছে নাহান (রাজধানী), পাওন্তা সাহিব এবং সুকেতি, যা শিবালিক জীবাশ্ম পার্কের জন্য বিখ্যাত।
এই জেলায় ছয়টি তহশিল রয়েছে: নাহান, রেণুকা, শিল্লাই, রাজগড়, পাছাদ ও পাওন্তা সাহিব। গিরি নদীটি জেলাটিকে প্রায় সমান দুটি অংশে বিভক্ত করে: গিরিপাড় এবং গিরিয়ার। প্রধান শহরগুলি হল নাহান, পাওন্তা সাহিব, রাজগড় এবং শিলাই।
সিরমৌর ১০৯০ সালে ভারতের একটি স্বাধীন রাজ্য ছিল এবং যা জয়সলমের এর রাজা রসালু দ্বারা প্রতিষ্ঠিত হয়েছিল, যার পূর্বপুরুষদের একজনের নাম সিরমৌর ছিলো। এটি ব্রিটিশ ভারতের একটি দেশীয় রাজ্যের অংশে পরিণত হয়েছিল, যা এখন হিমাচল প্রদেশের সিরমৌর জেলা। রাজ্যটি এর প্রধান শহর নাহানের কারণে নাহান নামেও পরিচিত ছিল। সিরমৌর সিরমুর রাজপুত বংশের প্রধানরা শাসন করেছিলেন, যারা "মহারাজা" উপাধি ব্যবহার করতেন।
২০১১ ভারতের জনগণনা অনুযায়ী সিরমৌর জেলার জনসংখ্যা ছিলো ৫২৯,৮৫৫। যা তখনকার ৬৪০ টি জেলার মধ্যে ৫৪২ তম ছিলো। জেলার জনসংখ্যার ঘনত্ব । ২০১১-২০১১ সময়কালে জনসংখ্যা বৃদ্ধির হার ছিলো ১৫.৬১%। জেলায় লিঙ্গ অনুপাত হলো ১০০০ জন পুরুষের পরিবর্তে ৯১৫ জন নারী। জেলার সাক্ষরতার হার ৭৯.৯৮%।
২০১১ জনগণনা অনুযায়ী, ৩৯% জনগণ হিন্দি, ৩৪% পাহাড়ি ভাষায়, ২০ শতাংশ সিরমৌরী, ৩.৯% পাঞ্জাবি, ০.৯৪% নেপালি, ০.৪৩ হরিয়াণি, ০.৪২% তিব্বতি এবং অন্যান্য ভাষায় কথা বলে। 
জনসংখ্যার বেশিরভাগ হিন্দু এবং তাই বেশিরভাগ লোক হিন্দু দেবদেবীদের (দেবতা) উপাসনা করে এবং বিভিন্ন প্রকারের রীতিনীতি ও আচার পালন করে। এই অঞ্চলের স্থানীয় ভাষা সিরমৌরী।
বিশু একটি মেলা যা বেশ কয়েকটি জায়গায় অনুষ্ঠিত হয় এবং এতে থোডা নৃত্যের বৈশিষ্ট্য রয়েছে। নাতি, গী, রাস এবং বুধেছু হল সিরমৌরী লোকনৃত্যের ধরন। এগুলো বিবাহ এবং দীপাবলি উৎসবের মতো অনুষ্ঠানে উপভোগ করা হয়।
জেলার অর্থনীতি অনেকটাই কৃষিনির্ভর, এবং রাজগড় অঞ্চলে আলু, আদা, টমাটো, আপেল, আম এবং পীচ ফলন উল্লেখযোগ্য। পাওন্তা সাহিবের নিকট ধৌলা কুয়ান স্থানে কৃষি গবেষণা কেন্দ্র আছে। সাম্প্রতিককালে এই অঞ্চলে হালকা শিল্পোদ্যোগ এর বৃদ্ধি ঘটছে। জেলায় কিছু খনিজ পদার্থও পাওয়া যায়। সাতাউন হলো দক্ষিণ-পূর্ব এশিয়ার চুনাপাথর এর সবচেয়ে বড় বাজার।
আহমেদ রশিদ

আহমেদ রশিদ ( উর্দু : ) পাকিস্তানের একজন সাংবাদিক। তিনি আফগানিস্তান, পাকিস্তান এবং মধ্য এশিয়ার বৈদেশিক নীতি সম্পর্কিত বিভিন্ন বইয়ের লেখক হিসেবেও পরিচিত।
আহমেদ রশিদ পাকিস্তানের রাওয়ালপিন্ডিতে ১৯৪৮ সালে জন্মগ্রহণ করেন। তিনি ১৯৬০-এর দশকের শেষের দিকে ক্যামব্রিজ বিশ্ববিদ্যালয়ে ইংল্যান্ডের মালভেন কলেজ, সরকারি কলেজ লাহোর এবং ক্যামব্রিজের ফিৎসুইলিয়াম কলেজে লেখাপড়া করেন।
স্নাতক ডিগ্রি সম্পন্ন করার পর রশিদ বেলুচিস্তানের পাহাড়ী অঞ্চলে অন্তত দশ বছর অতিবাহিত করে পশ্চিম পাকিস্তানের পাকিস্তানি সামরিক একনায়কতন্ত্র আইয়ুব খান এবং ইয়াহিয়া খানের বিরুদ্ধে বিদ্রোহ সংগঠিত করার চেষ্টা করেন। তার বাহিনী এক গেরিলা যুদ্ধে পরাজয়ের পর হতাশ হলে তিনি নিজের দেশ সম্পর্কে লেখালেখিতে মনোযোগী হন।
তিনি ২০ বছরেরও বেশি সময় ধরে "দ্য ডেইলি টেলিগ্রাফের" পাকিস্তান, আফগানিস্তান ও সেন্ট্রাল এশিয়ার সাংবাদিক এবং "ফার ইস্টার্ন ইকোনমিক রিভিউয়ের" একজন সংবাদ প্রতিবেদক হিসেবে কাজ করেন। তিনি "ওয়াল স্ট্রিট জার্নাল", "দ্য ন্যাশন", "ডেইলি টাইমস (পাকিস্তান)" এবং একাডেমিক জার্নালগুলোতে লেখালেখি করেন। তিনি আন্তর্জাতিক টিভি চ্যানেলে সিএনএন,এবং বিবিসি ওয়ার্ল্ড এবং অনেক পাকিস্তানি টিভি চ্যানেলের মতো রেডিও নেটওয়ার্কগুলোতে নিয়মিত সংবাদকর্মী হিসেবে কাজ করেন।
আহমেদ রশীদ এখন একজন প্রবীণ রাজনৈতিক হিসেবে ইসলামাবাদ ও কাবুলের কূটনীতিকদের পরামর্শের জন্য এবং ন্যাটোর রাজধানী ও ওয়াশিংটনে নীতিনির্ধারকদের পরামর্শক হিসেবে কাজ করার সুযোগ পান।
তিনি ইরাক যুদ্ধের ব্যাপারে বুশ প্রশাসনের সমালোচক এবং তালিবান বিষয়ক তার কঠোর বক্তব্যের জন্যে তিনি পরিচিত। রশিদের ২০০০ সালে প্রকাশিত -বই, "তালিবান: মধ্যযুগীয় ইসলাম, তেল ও মৌলবাদী এশিয়াতে মৌলবাদ ইসলাম," "দ্য নিউইয়র্ক টাইমস" সেরা বিক্রেতাদের পাঁচ সপ্তাহের জন্য, ২২টি ভাষায় অনূদিত এবং ১১ সেপ্টেম্বরের হামলার পরে দেড় মিলিয়ন কপি বিক্রি করেছে "একটি একাডেমিক প্রেস জন্য একটি বিস্ময়কর সংখ্যা হিসেবে দাঁড়ায়"। আমেরিকার বিশ্লেষকরা নাইন ইলেভেন হামলার জেরে এই বইটিকে ব্যাপকভাবে প্রচার করে। রশিদ অভিযোগ করেছেন যে সাবেক রাষ্ট্রপতি জর্জ ডব্লিউ বুশ তার স্মৃতিকথা লেখার কাজে তার কাজ চুরি করেছেন।
"ওয়াশিংটন পোস্টের পোস্ট" গ্লোবাল সেগমেন্টে তার মন্তব্য কলামের ব্যাপক উপস্থিত রয়েছে। "জাতীয় ও আন্তর্জাতিক প্রকাশনা নেতৃস্থানীয় এবং এনপিআর-এর (ন্যাশনাল পাবলিক রেডিও) ফ্রেশ এয়ারে নিয়মিত অতিথি হিসেবে রশিদ কলাম লিখেন"। "তালেবানের একজন বিশেষজ্ঞের মতে ৯/১১ (নাইন ইলেভেন) পর্যন্ত তিনি প্রায় যেকোনো বাইরের জনগোষ্ঠীর চেয়েও ভাল জানেন - জনাব রশীদ এই অঞ্চলে একজন পথ প্রদর্শক হিসাবে কিছু সময়ের মধ্যে রয়েছেন, যদিও বেশিরভাগ ক্যাসান্দর টাইপ, পুনরাবৃত্তি নীতি নির্মাতা দ্বারা উপেক্ষা করা হয় যে সতর্কতা"। 
আহমেদ রশিদ লাহোর, পাঞ্জাব, পাকিস্তান তার স্ত্রী ও দুই সন্তান নিয়ে বসবাস করছেন।
ইউসুফ ইসলাহী

মুহাম্মদ ইউসুফ ইসলাহী (জন্ম -১৯ জুলাই ১৯৩২-মৃত্যু- ২১ ডিসেম্বর ২০২১) একজন জনপ্রিয় ইসলামী মূল্যবোধের লেখক, ইসলামী পণ্ডিত, ও ধর্মীয় বক্তা। তিনি মার্কাজী মজলিস ই শুরা (সেন্ট্রাল অ্যাডভাইজরি কাউন্সিল) জামায়াতে ইসলামী হিন্দের শীর্ষস্থানীয় সিদ্ধান্ত গ্রহণ পরিষদের নেতৃস্থানীয় সদস্য। তিনি উত্তর আমেরিকার ইসলামিক সার্কেলের প্রধান পৃষ্ঠপোষক।
তিনি তার প্রাথমিক শিক্ষা বারেলে পেয়েছিলেন। তিনি প্রাথমিকভাবে মাজহারুল উলুম, সাহারানপুর জেলা ও উচ্চশিক্ষা এবং মাদারসতুল-ইসলা, ফজলেত, সারাই মীর থেকে ইসলামিক স্টাডিজে শিক্ষিত ছিলেন। তিনি কুরআন মজীদ ও তাজউদ্দীন শিখেন। উচ্চ বিদ্যালয় পাস করার পর, তাঁর পিতা শায়খুল হাদিস মাওলানা আবদুল কাদেম খান তাকে সাহারানপুরের মাদ্রাসা মাজাহিরুল উলুমে পাঠিয়েছিলেন, পরে তিনি মাদারসতুল ইসলাম, সারাই মীর, আজমগড়ে যোগ দেন, তিনি মওলানা আখতার আহসান ইসলামির নির্দেশে চার বছর অতিবাহিত করেন এবং সানাদ ফজিলাতকে পার্থক্য করেন।
ইউসুফ ৩৫ বছর ধরে জনপ্রিয় উর্দু পত্রিকা "জিকরা জেডেড" সম্পাদনা করছেন। তিনি ইসলামের বিভিন্ন দিক নিয়ে ৬০টিরও বেশি গ্রন্থ রচনা করেছেন এবং প্রকাশ করেছেন। এদের মধ্যে বিখ্যাত হলো আদাব ই জিন্দগী (ইসলামের জীবনবৃত্তান্ত), আসান ফিকহ (প্রতিদিনের ফিকহ), কুরআানী তালিমত, সূরা ইয়াসীন, সূরা-ই-সফ, তাফহিমুল হাদীস, গুলদস্ত-ই-হাদীস, ইসলামী মুশাররা, হোসেন মুশত্র, দাই আজ আজম, রোশন সিটরে এবং অন্যান্য। তার অনেক বই ইংরেজি, হিন্দি, ফার্সি এবং অন্যান্য ভাষায় অনুবাদ করা হয়।
২৫ বছর বয়সে তিনি জামায়াতে ইসলামীর হিন্দ সদস্য হন এবং বিভিন্ন মূল পদে নিযুক্ত হন। তিনি শেষ পাঁচটি পদে মার্কাজী মজলিস শুরা (কেন্দ্রীয় উপদেষ্টা কমিটির সদস্য) ছিলেন।
তিনি অনেক শিক্ষা ও কল্যাণ সংস্থা পরিচালনা করছেন। তিনি জামায়াত সালেহাট, রামপুরের রেক্টর ছিলেন। (প্রতিষ্ঠাতা: মাওলানা আবদুল হাই), মেয়েদের জন্য উচ্চতর আরবি এবং ইসলামিক শিক্ষার জন্য একটি অনন্য এবং সুপরিচিত প্রতিষ্ঠান।
তিনি উত্তর আমেরিকার ইসলামিক সার্কেলের প্রকল্প ওয়ুইআইসলামের প্রধান পৃষ্ঠপোষকও রয়েছেন।
মারকাজী দরসগাহে ইসলামী, রামপুর গত কয়েক বছর ধরে তাঁর নির্দেশনায় চলে। অন্যান্য বেশ কয়েকটি শিক্ষা ও কল্যাণমূলক প্রতিষ্ঠানও তাঁর কাছ থেকে পরামর্শ ও দিকনির্দেশনা নিয়ে থাকে।
তিনি এ জন্য যুক্তরাষ্ট্রে প্রতি বছর কয়েক মাস দাওয়াহর কাজে সময় ব্য়য় করেন। এছাড়াও দাওয়াহর উদ্দেশ্যে জাপান অনেকবার পরিদর্শন করেন । তিনি অস্ট্রেলিয়ান মুসলমানদের জন্য ইসলামিক ফোরামের অনুরোধে ২০০৮ সালের এপ্রিলে প্রথম অস্ট্রেলিয়া সফর করেন, এবং তার পর থেকে তিনি প্রতিবছর মার্চ / এপ্রিল মাসে সফর করেন। সিডনি, মেলবোর্ন, পার্থ এবং ক্যানবেরা জুড়ে বক্তৃতা দেওয়ার পাশাপাশি পারিবারিক শিবিরে কাজ করেন।
আসাদ মাহমুদ

<nowiki> </nowiki>আসাদ মাহমুদ () একজন পাকিস্তানি রাজনীতিবিদ, যিনি আগস্ট ২০১৮ সাল থেকে পাকিস্তানের জাতীয় পরিষদের সদস্য। তিনি পাকিস্তানের জাতীয় পরিষদের ধর্মীয় বিষয় ও আন্তঃবিশ্বাস সম্প্রীতি সম্পর্কিত স্থায়ী কমিটির চেয়ারম্যান হিসেবে দায়িত্ব পালন করছেন।
আসাদ মাহমুদ ডেরা ইসমাঈল খান জেলার আব্দুল খয়েল গ্রামে জন্মগ্রহণ করেন। তার পিতা মাওলানা মুফতী ফজলুর রহমান।
আসাদ মাহমুদ ২০১৩ সালের পাকিস্তানের সাধারণ নির্বাচনে নির্বাচনী এলাকা এনএ-৩৭ (ট্যাঙ্ক) থেকে মুত্তাহিদা মজলিসে আমল (এমএমএ) প্রার্থী হিসাবে পাকিস্তানের জাতীয় পরিষদের সদস্য নির্বাচিত হয়েছিলেন। তিনি ২৮,৫০৪ ভোট পেয়ে পাকিস্তান তেহরিক-ই-ইনসাফের প্রার্থী হাবিব উল্লাহ খান কুন্ডিকে পরাজিত করেছিলেন। তার নির্বাচনের পরে এমএমএ তাকে পাকিস্তানের জাতীয় পরিষদের ডেপুটি স্পিকারের পদে মনোনীত করে। ১৫ আগস্ট ২০১৮ সালে তিনি কাসিম সুরীর কাছে অফিস হারিয়েছেন। তিনি ধর্মীয় বিষয় ও আন্তঃবিশ্বস সম্প্রীতি সম্পর্কিত পাকিস্তানের জাতীয় পরিষদের স্থায়ী কমিটির চেয়ারম্যান হিসেবে দায়িত্ব পালন করছেন।
২০১৪ সালে আসাদ গ্রিন ট্যালেন্টস প্রতিযোগিতা জিতেন। জার্মানির পটসডামের ম্যাক্স প্ল্যাঙ্ক ইনস্টিটিউট অফ কলয়েডস এবং ইন্টারফেসে ডাঃ টিম ফেলিংগার গ্রুপের সাথে তার গবেষণার সময় তিনি জ্বালানী কোষ এবং ধাতব-বায়ুতে ব্যয়বহুল পিটি-ভিত্তিক উপকরণ প্রতিস্থাপনের জন্য অ-মূল্যবান ধাতব অনুঘটককে সংশ্লেষণের জন্য একটি অভিনব পথ তৈরি করেছিলেন।
তার পিতা মাওলানা মুফতী ফজলুর রহমান জমিয়ত উলামায়ে ইসলামের বর্তমান সভাপতি। ১৯৮৮ সাল থেকে বর্তমান পাকিস্তানের জাতীয় পরিষদের সদস্য। সাবেক মন্ত্রী ও ২০০৪ থেকে ২০০৭ পর্যন্ত বিরোধীদলীয় নেতা ছিলেন। পিতামহ মুফতি মাহমুদ ছিলেন ভারতীয় জাতীয় কংগ্রেসে একজন সদস্য এবং জমিয়ত উলামায়ে হিন্দের অন্যতম একজন প্রতিষ্ঠাতা সদস্য ও ১৯৭২ থেকে ১৯৭৩ সাল পর্যন্ত খাইবার পাখতুনখোয়ার মুখ্যমন্ত্রীর দায়িত্ব পালনকারী ইসলামিক পণ্ডিত ও রাজনীতিবিদ ছিলেন। তিনি এবং তার পরিবার দেওবন্দী আন্দোলনের অংশ।<ref name="bbc/6nov2002"></ref><ref name="dawn/5april2013"></ref> চাচা আতাউর রহমান হচ্ছেন একজন পাকিস্তানি রাজনীতিবিদ। বর্তমানে তিনি সিনেটর হিসাবে দায়িত্ব পালন করছেন। পিপিপি সরকারের সময় ২০০৮ থেক ২০১০ সাল পর্যন্ত তিনি ফেডারেল পর্যটন মন্ত্রীর দায়িত্বও পালন করেছেন। বর্তমানে তিনি খাইবার পাখতুনখুয়ার জবিআইয়ের(এফ) সহসভাপতি। তিনি জেআইআইয়ের (এফ) পাকিস্তানের আমির মাওলানা ফজল-উর-রেহমানের ভাই এবং তৎকালীন পশ্চিমবঙ্গ প্রদেশের প্রাক্তন মুখ্যমন্ত্রীর দ্বিতীয় পুত্র মাওলানা মুফতি মাহমুদ। মুফতি মাহমুদ ব্রিটিশ ভারতের এবং ১৯৪৭ সালের পূর্বে জমিয়তে উলামায়ে হিন্দের নেতা ছিলেন। আরেক চাচা মাওলানা লুৎফুর রহমান। তিনিও পাকিস্তানের জাতীয় পরিষদের সদস্য।
বান্দা জেলা, উত্তরপ্রদেশ

বান্দা জেলা হল ভারতের উত্তরপ্রদেশ রাজ্যের জেলা এবং বান্দা শহর হল জেলা সদর। এটি চিত্রকূট বিভাগের একটি অংশ।
ঐতিহাসিক বুন্দেলখণ্ড অঞ্চলে অবস্থিত, বান্দা এখানকার শজর পাথরের জন্য বিখ্যাত, যা গহনা তৈরিতে ব্যবহৃত হয়। এখানকার ঐতিহাসিকভাবে এবং স্থাপত্যগতভাবে উল্লেখযোগ্য অঞ্চল হল এবং কালিনজর। কালিনজরের দুর্গটি, যুদ্ধের ইতিহাস এবং এর গৌরবময় শিলা ভাস্কর্যগুলির জন্য খ্যাতিমান। 
১৯৯৮ সালে, পূর্বে বান্দা জেলার অংশ, কারভি এবং মৌ তহসিলগুলি মিলিয়ে নতুন চিত্রকূট জেলা তৈরি হয়। ব্রিটিশ ভারতে, বান্দা সংযুক্ত প্রদেশের এলাহাবাদ বিভাগের একটি শহর ও জেলা ছিল।
২০১১ সালে এখানকার জনসংখ্যা ছিল ১,৭৯৯,৪১০। এটি আগে সামরিক সেনানিবাস ছিল, কিন্তু এখন আর তা নেই। 
বান্দায় নারায়ণী, বাবেরু, পালানী এবং আতরা নামে চারটি তহশিল রয়েছে, এবং বদোখর-খুরদ, পৈলাণী, জসপুরা, তিনদ্বারী, নারায়ণী, মহুয়া, বাবেড়ু, বিসান্দা ও কামাসিনফ্রম নামে আটটি ব্লক রয়েছে।
এই জেলায় কোতয়ালী সিটি, কোতোয়ালি দেহাত, মাতুন্ধ, তিনদ্বারী, পৈলাণী, চিল্লা, নারায়ণি, আতারা, গিরওয়া, কালিনজর, বদৌসা, বিসেনদা, বাবেরু, কামাসিন, ফতেগঞ্জ, জসপুরা ও মার্কা নামে সতেরোটি থানা রয়েছে।
এই জেলার পাহাড়গুলি বিন্ধ্য মালভূমির অংশ নিয়ে গঠিত যা মৌ এবং কার্বি তহশিলের দক্ষিণতম প্রান্তে অবস্থিত (এখন চিত্রকুট জেলা হিসাবে পরিচিত)। বিন্ধ্য পর্বতের উত্তর দিক বিন্ধ্যাচল শ্রেণী হিসাবে পরিচিত, মৌ তহশিলের পূর্বতম প্রান্তে যমুনার কাছ থেকে শুরু হয়েছে। এটি দক্ষিণ-পশ্চিম দিকে যমুনা থেকে বিচ্ছিন্ন হয়ে ধীরে ধীরে উঁচু হয়েছে, যদিও গড় উচ্চতা সমুদ্র তল থেকে ৪৫০ মিটারের উপরে নেই। এটি পবিত্র অনুসূয়া পাহাড়ের কাছে জেলা থেকে বিচ্ছিন্ন হয়েছে এবং আবার জেলার সঙ্গে মিলেছে নারায়ণী তহশিলের দক্ষিণ-পূর্ব অংশে গোধরামপুরে। এই প্রান্ত থেকে পশ্চিম দিকে কালিনজর পর্যন্ত পাহাড়টি জেলার সীমানা প্রদান করেছে।
জেলাটি বেশিরভাগ ক্ষেত্রে অনিয়মিত উচ্চ ভূখণ্ডের মিশ্রিত শিলার সঙ্গে নিম্নভূমি নিয়ে গঠিত। নিম্নভূমি অংশটি বর্ষাকালে প্রায়ই জলের নিচে থাকে। বাঘেইন নদীটি জেলার দক্ষিণ-পশ্চিম থেকে উত্তর-পূর্ব দিকে বয়ে গেছে। অন্যান্য গুরুত্বপূর্ণ নদীগুলি হল পূর্বে কেন নদী এবং উত্তরে যমুনা। এই অঞ্চলের প্রভাবশালী সম্প্রদায়গুলি হল ক্ষত্রিয়, প্যাটেল, চান্দ্রৌল, চান্ডেলা, বুন্দেলা প্রভৃতি।
জেলাটি উত্তরপ্রদেশের চিত্রকূটধাম বিভাগে অবস্থিত এবং এর সদর দপ্তর বান্দা। এটি ২৪º৫৩' থেকে ২৫º৫৫' উত্তর অক্ষাংশ এবং ৮০º০৭' থেকে ৮১º৩৪' পূর্ব দ্রাঘিমাংশের মধ্যে অবস্থিত।। এর উত্তরে ফতেপুর জেলা, পূর্বে চিত্রকুট জেলা, পশ্চিমে হামিরপুর ও মহোবা জেলা এবং দক্ষিণে মধ্যপ্রদেশের সাতনা, পান্না এবং ছাতারপুর সংলগ্ন জেলাগুলি রয়েছে।
নার্গিস বাঘেরি

নার্গিস বাঘেরি হলেন একজন ভারতীয় অভিনেত্রী যিনি হিন্দি ও তামিল ভাষার চলচ্চিত্রে অভিনয় করেছেন। অভিনয়ের পাশাপাশি তিনি একটি হিন্দি চলচ্চিত্রে নৈপথ্য কণ্ঠশিল্পী হিসেবে গানও গেয়েছেন।
নার্গিস বাঘেরি পুনে থেকে এসেছেন। ২০০৫ সালে "গরম মশলা" চলচ্চিত্রের মাধ্যমে চলচ্চিত্রাঙ্গনে অভিষেক ঘটে তার। ২০০৭ সালে তার অভিনীত তামিল চলচ্চিত্র "নিনাইথালে" মুক্তি পেয়েছিল। ২০০৮ সালে মুক্তি পেয়েছিল তার অভিনীত হিন্দি চলচ্চিত্র "প্রণালী: দ্য ট্র‍্যাডিশন"। ২০০৯ সালে তিনি "মর্নিং ওয়াক" শিরোনামের একটি হিন্দি চলচ্চিত্রে অভিনয় করেছিলেন। চলচ্চিত্রটি অভিনয়ের পাশাপাশি তিনি "নাচ লে" শিরোনামের একটি গান গেয়েছিলেন। ২০১০ সালে প্রেক্ষাগৃহে তার অভিনীত হিন্দি ভাষার চলচ্চিত্র "কুস্তি" মুক্তি পেয়েছিল।
সালাহউদ্দিন আইয়ুবী (রাজনীতিবিদ)

সালাহউদ্দিন আইয়ুবী ২০১৮ সালের পাকিস্তানের সাধারণ নির্বাচনে মুত্তাহিদা মজলিসে আমলের (এমএমএ) প্রার্থী হিসাবে নির্বাচনী অঞ্চল এনএ -২৬৩ (কিল্লা আবদুল্লাহ) থেকে পাকিস্তানের জাতীয় পরিষদের সদস্য নির্বাচিত হয়েছিলেন।
শাহিদা বেগম

শাহিদা বেগম রসায়নে স্নাতকোত্তর এবং স্নাতক ডিগ্রি অর্জন করেছেন। 
শাহিদা ২০১৮ সালের পাকিস্তানের সাধারণ নির্বাচনে খাইবার পাখতুনখোয়া থেকে মহিলাদের জন্য সংরক্ষিত আসনে মুত্তাহিদা মজলিসে আমলের প্রার্থী হিসাবে পাকিস্তানের জাতীয় পরিষদের সদস্য নির্বাচিত হয়েছিলেন ।
আবদুল আকবর চিত্রালি

তিনি ২০১৮ সালের পাকিস্তানের সাধারণ নির্বাচনে এনএ -১ (চিত্রাল) আসন থেকে জামাত-ই-ইসলামীর প্রার্থী হিসাবে জাতীয় পরিষদের সদস্য নির্বাচিত হন । তিনি ৪৮,৬১৬ ভোট পেয়ে পাকিস্তান তেহরিক-ই-ইনসাফের (পিটিআই) প্রার্থী আবদুল লতিফকে পরাজিত করেন। এর আগে তিনি ২০০২ সালে জেনারেল (অবঃ) মোশাররফের নেতৃত্বে সরকারের সময়েও এমএনএ হিসাবে কেপির চিত্রাল জেলাতেও দায়িত্ব পালন করেন।
জেমস ইকবাল

জেমস ইকবাল ২০১৮ সালের পাকিস্তানের সাধারণ নির্বাচনে সংখ্যালঘুদের জন্য সংরক্ষিত আসনে মুত্তাহিদা মজলিসে আমলের (এমএমএ) প্রার্থী হিসাবে পাকিস্তানের জাতীয় পরিষদের সদস্য নির্বাচিত হয়েছিলেন।
কুনাল গোস্বামী

কুনাল গোস্বামী হলেন একজন ভারতীয় অভিনেতা ও ব্যবসায়ী যাকে বড়পর্দা ও ছোটপর্দায় অভিনয় করতে দেখা গিয়েছে।
কুনাল গোস্বামী ১৯৭১ সালের ২৪ নভেম্বর জন্মগ্রহণ করেন। তার বাবার নাম মনোজ কুমার ও মায়ের নাম শশী গোস্বামী।
"ক্রান্তি" চলচ্চিত্রে শিশুশিল্পী হিসেবে অভিনয়ের মাধ্যমে রূপালি পর্দায় অভিষেক ঘটে তার। ১৯৮৩ সালে তাকে দেখা গিয়েছিল "ঘুঙরু" চলচ্চিত্রে। ১৯৮৩ সালে তার অভিনীত চলচ্চিত্র "কালাকার" মুক্তি পেয়েছিল। চলচ্চিত্রটিতে তিনি শ্রীদেবীর বিপরীতে অভিনয় করেছিলেন। এছাড়া, ১৯৮৩ সালে "দো গুলাব" চলচ্চিত্রে অভিনয় করেছিলেন তিনি। ১৯৮৬ সালে তার অভিনীত চলচ্চিত্র "রিকি" প্রেক্ষাগৃহে মুক্তি পেয়েছিল।
১৯৮৯ সালে তাকে দেখা গিয়েছিল "আখরি বাজি" চলচ্চিত্রে। ১৯৯০ সালে তার অভিনীত চলচ্চিত্র "পাপ কি কামাই" প্রেক্ষাগৃহে মুক্তি পেয়েছিল। ১৯৯১ সালে তাকে "নম্বরি আদমি" ও "বিষকন্যা" চলচ্চিত্রে দেখা গিয়েছিল। ১৯৯৯ সালে তার অভিনীত চলচ্চিত্র "জয় হিন্দ" প্রেক্ষাগৃহে মুক্তি পেয়েছিল। চলচ্চিত্রটি তার বাবা মনোজ কুমার পরিচালনা করেছিলেন।
কুনাল গোস্বামী অভিনীত চলচ্চিত্রগুলো ভালো ব্যবসা করতে না পারার দরুন তিনি বলিউডে শক্ত অবস্থান তৈরি করতে পারেন নি। বড় পর্দার বাইরে রুপালি পর্দায় তিনি "আলাগ আলাগ" শিরোনামের একটি টিভি ধারাবাহিকে অভিনয় করেছিলেন। টিভি ধারাবাহিকটি ডিডি ন্যাশনাল সম্প্রচার করেছিল। ২০০৫ সালে তিনি ঋতু গোস্বামীর সাথে বিবাহবন্ধনে আবদ্ধ হন। তিনি বর্তমানে দিল্লিতে রেস্টুরেন্ট ব্যবসায় নিয়োজিত আছেন। ২০১৯ সালে সংবাদ প্রকাশ হয়েছিল যে, তিনি অনলাইনে প্রতারণার শিকার হয়ে ৯,০০০ রুপি হারিয়েছেন।
মুহাম্মদ জামাল উদ্দিন

মুহাম্মদ জামাল উদ্দিন (; জন্ম ১ জানুয়ারী ১৯৬১) একজন পাকিস্তানি রাজনীতিবিদ। তিনি আগস্ট ২০১৮ সাল থেকে পাকিস্তানের জাতীয় পরিষদের সদস্য হিসেবে আছেন। এর আগে তিনি জুন ২০১৩ থেকে মে ২০১৮ সাল পর্যন্ত জাতীয় পরিষদের সদস্য ছিলেন।
মুহাম্মদ জামাল উদ্দিন ১ জানুয়ারী ১৯৬১ জন্মগ্রহণ করেন।<ref name="pildat/dob"></ref>
তিনি ২০১৩ সালের পাকিস্তানের সাধারণ নির্বাচনে এনএ-৪২ (উপজাতীয় অঞ্চল-২) আসন থেকে জমিয়তে ওলামায়ে ইসলাম (এফ)-এর প্রার্থী হিসাবে পাকিস্তানের জাতীয় পরিষদের সদস্য নির্বাচিত হন। তিনি ৩,৪৬৮ ভোট পেয়ে স্বতন্ত্র প্রার্থী কাইয়ুম শের মাহসুদকে পরাজিত করেছিলেন। 
তিনি ২০১৮ সালের পাকিস্তানের সাধারণ নির্বাচনে এনএ-৪৯ (উপজাতি অঞ্চল-এক্স) আসন থেকে মুত্তাহিদা মজলিস-এ-অমল (এমএমএ)-এর প্রার্থী হিসাবে জাতীয় সংসদে পুনরায় নির্বাচিত হন। তিনি ৭৭৯৪ টি ভোট পেয়ে পাকিস্তান তেহরিক-ই-ইনসাফের প্রার্থী দোস্ত মুহাম্মদ খানকে পরাজিত করেছিলেন।
চর কালেখাঁ ইউনিয়ন

চর কালেখাঁ বাংলাদেশের বরিশাল জেলার অন্তর্গত মুলাদী উপজেলার একটি ইউনিয়ন।
চর কালেখাঁ ইউনিয়নের আয়তন ৫,১৭৬ একর।
চর কালেখাঁ ইউনিয়ন মুলাদী উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম মুলাদী থানার আওতাধীন। এটি জাতীয় সংসদের ১২১নং নির্বাচনী এলাকা বরিশাল-৩ এর অংশ।
২০১১ সালের আদমশুমারি অনুযায়ী চর কালেখাঁ ইউনিয়নের মোট জনসংখ্যা ১৯,০২৩ জন। এর মধ্যে পুরুষ ৮,৯৬১ জন এবং মহিলা ১০,০৬২ জন। মোট পরিবার ৪,২০৯টি।
২০১১ সালের আদমশুমারি অনুযায়ী চর কালেখাঁ ইউনিয়নের সাক্ষরতার হার ৫৩.৪%।
আলিয়া কামরান

আলিয়া কামরান ২০১৩ সালের পাকিস্তানের সাধারণ নির্বাচনে বেলুচিস্তানের মহিলাদের জন্য সংরক্ষিত আসনে জমিয়তে ওলামায়ে ইসলাম (এফ) এর প্রার্থী হিসাবে পাকিস্তানের জাতীয় পরিষদের সদস্য নির্বাচিত হয়েছিলেন । 
তিনি ২০১৮ সালের পাকিস্তানের সাধারণ নির্বাচনে বেলুচিস্তানের মহিলাদের জন্য সংরক্ষিত আসনে মুত্তাহিদা মজলিস-এ-অমলের (এমএমএ) প্রার্থী হয়ে জাতীয় পরিষদে পুনরায় সদস্য নির্বাচিত হন ।
আফরিন খান

আফরিন খান ২০১৮ সালের পাকিস্তানের সাধারণ নির্বাচনে নির্বাচনী এলাকা এনএ -১১ (কোহিস্তান-কাম-লোয়ার কোহস্তান-কাম-কোলাই পলাশ কোহস্থান) আসন থেকে মুত্তাহিদা মজলিস-এ-আমল (এমএমএ) এর প্রার্থী হিসাবে পাকিস্তানের জাতীয় পরিষদের সদস্য নির্বাচিত হয়েছিলেন। তিনি ১৫,৮৫৯ ভোট পেয়ে স্বতন্ত্র প্রার্থী দোস্ত মুহাম্মদ শাকিরকে পরাজিত করেছিলেন।
আন্তর্জাতিকতাবাদ (রাজনীতি)

আন্তর্জাতিকতাবাদ হলো বৃহত্তর বিশ্বসমাজ গঠনের উদ্দেশ্যে নিবেদিত এক মহান আদর্শের নাম। এর মাধ্যমে বিশ্বের বিভিন্ন দেশ ও জাতি সংকীর্ণ গন্ডি অতিক্রম করে বিশ্বমানবতার সঙ্গে একাত্ম হতে পারে।
এই নীতির সমর্থকদের আন্তর্জাতিকতাবাদী হিসাবে উল্লেখ করা হয় এবং তারা সাধারণত বিশ্বাস করে যে বিশ্বের মানুষের তাদের জাতীয় স্বার্থকে এগিয়ে নিতে জাতীয়, রাজনৈতিক, সাংস্কৃতিক, বর্ণ বা শ্রেণি সীমানা পেরিয়ে একাত্ম হওয়া উচিত, বা বিশ্বের সরকারকে সহযোগিতা করা উচিত কারণ তাদের পারস্পরিক দীর্ঘমেয়াদী স্বার্থগুলি তাদের স্বল্প-মেয়াদী বিরোধের চেয়ে বেশি গুরুত্বপূর্ণ।
শব্দটি বিশ্বতত্ত্ব এবং মহাবিশ্ববাদের সাথে সমার্থক।
মোহাম্মদ আনোয়ার খান

মোহাম্মদ আনোয়ার খান ২০১৮ সালের পাকিস্তানের সাধারণ নির্বাচনে এনএ-৩৬ (লাক্কি মারওয়াত) আসন থেকে মুত্তাহিদা মজলিস-এ-অমল (এমএমএ) প্রার্থী হিসাবে পাকিস্তানের জাতীয় পরিষদের সদস্য নির্বাচিত হন । তিনি ৯১,০৬৫ ভোট পেয়ে পাকিস্তান তেহরিক-ই-ইনসাফের (পিটিআই) প্রার্থী ইশফাক আহমদ খানকে পরাজিত করেছিলেন।
গাছুয়া ইউনিয়ন, মুলাদী

গাছুয়া বাংলাদেশের বরিশাল জেলার অন্তর্গত মুলাদী উপজেলার একটি ইউনিয়ন।
গাছুয়া ইউনিয়নের আয়তন ৫,৮৪৪ একর।
গাছুয়া ইউনিয়ন মুলাদী উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম মুলাদী থানার আওতাধীন। এটি জাতীয় সংসদের ১২১নং নির্বাচনী এলাকা বরিশাল-৩ এর অংশ।
২০১১ সালের আদমশুমারি অনুযায়ী গাছুয়া ইউনিয়নের মোট জনসংখ্যা ১৫,৯৩৭ জন। এর মধ্যে পুরুষ ৭,৪৭০ জন এবং মহিলা ৮,৪৬৭ জন। মোট পরিবার ৩,৬৪০টি।
২০১১ সালের আদমশুমারি অনুযায়ী গাছুয়া ইউনিয়নের সাক্ষরতার হার ৫৫.৭%।
কাজিরচর ইউনিয়ন

কাজিরচর বাংলাদেশের বরিশাল জেলার অন্তর্গত মুলাদী উপজেলার একটি ইউনিয়ন।
কাজিরচর ইউনিয়নের আয়তন ৮,০৪১ একর।
কাজিরচর ইউনিয়ন মুলাদী উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম মুলাদী থানার আওতাধীন। এটি জাতীয় সংসদের ১২১নং নির্বাচনী এলাকা বরিশাল-৩ এর অংশ।
২০১১ সালের আদমশুমারি অনুযায়ী কাজিরচর ইউনিয়নের মোট জনসংখ্যা ১৯,৫৮৭ জন। এর মধ্যে পুরুষ ৯,২৮৫ জন এবং মহিলা ১০,৩০২ জন। মোট পরিবার ৪,৩১৬টি।
২০১১ সালের আদমশুমারি অনুযায়ী কাজিরচর ইউনিয়নের সাক্ষরতার হার ৫৫.৯%।
মুলাদী ইউনিয়ন

মুলাদী বাংলাদেশের বরিশাল জেলার অন্তর্গত মুলাদী উপজেলার একটি ইউনিয়ন।
মুলাদী ইউনিয়নের আয়তন ৭,২৩৬ একর।
মুলাদী ইউনিয়ন মুলাদী উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম মুলাদী থানার আওতাধীন। এটি জাতীয় সংসদের ১২১নং নির্বাচনী এলাকা বরিশাল-৩ এর অংশ।
২০১১ সালের আদমশুমারি অনুযায়ী মুলাদী ইউনিয়নের মোট জনসংখ্যা ২১,৫৫৬ জন। এর মধ্যে পুরুষ ১০,২৯৩ জন এবং মহিলা ১১,২৬৩ জন। মোট পরিবার ৪,৬৭৫টি।
২০১১ সালের আদমশুমারি অনুযায়ী মুলাদী ইউনিয়নের সাক্ষরতার হার ৫৬.৫%।
সফিপুর ইউনিয়ন

সফিপুর বাংলাদেশের বরিশাল জেলার অন্তর্গত মুলাদী উপজেলার একটি ইউনিয়ন।
যোগাযোগ :
সড়ক ও নদী পথে যাতায়াত করা যায়
ঐতিহাসিকদের মতে, ১৬১৫ খ্রিস্টাব্দে মুঘলদের কাছে পরাজয়ের পর, ঈসা খাঁর নেতৃত্বাধীন বারো ভুইঞাদের একজন ফজলউদদ্বীন মুহাম্মদ গাজী (ফজল গাজী) ও তার ছেলে সানাওয়ারুদ্দীন মুহাম্মদ গাজী (সোনা গাজী) এই অঞ্চলে নির্বাসিত হন। জনমুখে বলা হয়, এই অঞ্চলের নাম একজন ইসলাম ধর্ম প্রচারক শাহ মোহাম্মাদ সফিউদ্দিন গাজীর নামে নামকরণ হয়। এই ইউনিয়ন ব্রজমোহন, বালিয়াতলী, সফিপুর, ভেদুরিয়া, চরমালিয়া, বোয়ালিয়া,শের ই বাংলা বন্দর (নমরহাট), কাজীবাড়ী, মুন্সিরহাট,সমিতিরহাট, , চরপদ্মা,পাতারচর, লক্ষ্মীপুর,মাছুয়াখালি ইত্যাদি গ্রাম নিয়ে গঠিত। ১৯৫০ সালে সফিপুরকে ইউনিয়ন করা হয়। এটি মুলাদী উপজেলার সবচেয়ে বড় ইউনিয়ন।
এখানে কয়েকটি বিখ্যাত বাজার রয়েছে, তার মধ্যে সোনামুদ্দিন বন্দর, সমিতিরহাট, শের ই বাংলা বন্দর (নমরহাট), মন্তাজপুর, চরপদ্মা মাদ্রাসার বাজার, চরমালিয়া বেপারী হাট বেশ জনপ্রিয়।
সফিপুর ইউনিয়নের আয়তন ১০,৬৪৮ একর।
সফিপুর ইউনিয়ন মুলাদী উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম মুলাদী থানার আওতাধীন। এটি জাতীয় সংসদের ১২১নং নির্বাচনী এলাকা বরিশাল-৩ এর অংশ।
২০১১ সালের আদমশুমারি অনুযায়ী সফিপুর ইউনিয়নের মোট জনসংখ্যা ৩৩,৭২৫ জন। এর মধ্যে পুরুষ ১৫,৫২৪ জন এবং মহিলা ১৮,২০১ জন। মোট পরিবার ৭,১৩০টি।
২০১১ সালের আদমশুমারি অনুযায়ী সফিপুর ইউনিয়নের সাক্ষরতার হার ৫০.৯%।
শিক্ষা প্রতিষ্ঠান: 
১. হাজী সৈয়দ বদরুল হোসেন কলেজ
২. চরপদ্মা আফছারিয়া মাধ্যমিক বিদ্যালয়
মুনির খান ওরাকজাই

মুনির খান ওরাকজাই ২০০২ সালে পাকিস্তানের সাধারণ নির্বাচনে স্বতন্ত্র প্রার্থী হিসাবে নির্বাচনী এলাকা এনএ -৩৮ (উপজাতি অঞ্চল -৩) থেকে পাকিস্তানের জাতীয় পরিষদে সদস্য নির্বাচিত হয়েছিলেন । <ref name="thenews/3sept2015"></ref> তিনি ৬,৬১৯ ভোট পেয়ে স্বতন্ত্র প্রার্থী গুল মনানকে পরাজিত করেছিলেন। 
২০০৮ সালের পাকিস্তানের সাধারণ নির্বাচনে স্বতন্ত্র প্রার্থী হিসাবে তিনি নির্বাচনী এলাকা এনএ -৩৮ (উপজাতি অঞ্চল -৩) থেকে জাতীয় সংসদে পুনরায় জাতীয় পরিষদে সদস্য নির্বাচিত হয়েছিলেন । তিনি ১৬৫২৫ ভোট পেয়ে স্বতন্ত্র প্রার্থী আখুনজাদা ওবায়দুল্লাহ শরীফকে পরাজিত করেছিলেন। 
২০১১ সালে তিনি নিশান-ই-ইমতিয়াজ পেয়েছিলেন। 
তিনি ২০১৩ সালে পাকিস্তানের সাধারণ নির্বাচনে এনএ -৩৮ (উপজাতি অঞ্চল -২) আসন থেকে জমিয়তে ওলামায়ে ইসলাম (এফ) এর প্রার্থী ছিলেন।<ref name="dawn/7may2013"></ref> তবে নির্বাচনী বৈঠকে আক্রমণ করা হয়েছিল যাতে কমপক্ষে ১৯ জনকে হত্যা করেছিল। তেহরিক-ই-তালিবান পাকিস্তানের দাবি করা এই হামলার স্পষ্ট লক্ষ্য ছিলেন ওরাকজাই। যার কারণে নির্বাচনী এলাকায় নির্বাচন স্থগিত করা হয়। 
তিনি ২০১৮ সালের পাকিস্তানের সাধারণ নির্বাচনে এনএ -৪৫ (উপজাতি অঞ্চল-৬) আসন থেকে মুত্তাহিদা মজলিস-এ-অমলের (এমএমএ) প্রার্থী হিসাবে জাতীয় সংসদে পুনরায় নির্বাচিত হয়েছিলেন । তিনি ১৬,৩৫৩ ভোট পেয়ে পাকিস্তান তেহরিক-ই-ইনসাফের প্রার্থী সাইদ জামালকে পরাজিত করেছিলেন।